Confucio - Uiquipedia

# Confucio

### De Uiquipedia

Grabáu de Confuciu

Confucio (孔夫子, pinyin: Kǒng Fūzǐ, significa lliteralmente: "Maestru Kong") (tradicionalmente 551 adC - 479 adC) foi un filósofu chinu, creador del confucianismu y una de les figures más influyentes na hestoria China. Les enseñances de Confucio lleguen a los nuesos díes gracies a les Analectes que contienen dalgunes de les discusiones que mantuvo con los sos discípulos.

## [editar] Biografía

Ñació nel pueblu de Qufu nel antigu país de Lu, autual provincia de Shandong, nel noble clan de los Kong. El so pá morrió tres años depués que Confucio ñaciere, y dexó a la familia na pobreza; Confucio, ensin embargu, recibió una esmerada educación.

Aínda de bien mozu, trabayó pa la alministración del estau de Lu y llegó algamar el rangu de Ministru de Xusticia. Dimitió del cargu años depues ya que nun taba de alcuerdu cola política prauticada pel príncipe.

A los 50 años encomencipío les sos enseñances. Solía viaxar d'un llau pa otru e instruyir a los sos contaos discípulos a los que reuniere en tornu a él. Con fama de home de saber y caráuter, con gran veneración facia les idegues y vezos tradicionales, prontu propagose pel principau de Lu, y llueu a tola China.

Nun principiu les sos idegues nun fueren bien aceutaes fasta que los gobernantes descubrieren que les enseñances de Confucio aseguraben qu'ellos yeren los únicos que teníen que gobernar al pueblu. A partir de la dinastía Han, diversos emperadores inspiraronse na obra de Confucio pa organizar la sociedá china. Nos sieglos postreros les sos enseñances exercieron una poderosa influencia na filosofía china y na hestoria de China.

## [editar] Filosofía

La esencia de les sos enseñances son la bona conducta na vida y el bon gobiernu del estau, al traviés de la práutica de les virtudes principales (caridá, xusticia, amor filial y respetu pela xerarquía), el cuidau de la tradición, el estudiu y la meditación. La meyora de ca individuo conducirá a la recuperación del orden social, al traviés del exemplu y les aiciones virtuoses.

Pa Confucio, en culesquier sociedá tien de existir bones y armóniques rellaciones ente: gobernante/súditu; marido/muyer; pá/fíu; mayestru/discípulo; y ente collacios. Les obligaciones nestes rellaciones tán siempre equilibraes y si dalguien tien de obedecer al so superior tamién pue alertalu nos equivocos desti. Una sociedá próspera conseguirase namás si les rellaciones mantienense en plena armonía.

Confucio creyía tamién qu'una parte mui importante pa algamar l'armonía yeren la música y los rituales. Según Confucio, ambes coses sirven pa la comunicación del home col so contextu y pa alimentar y equilibrar les rellaciones sociales.

Retrieved from "http://ast.wikipedia.org../../../c/o/n/Confucio.html"

Categoría: Chinos

##### Views

- Artículu
- Discusión
- Revisión actual

##### Buscar

##### Otres llingües

- Беларуская
- Български
- বাংলা
- Català
- Deutsch
- English
- Español
- Esperanto
- Eesti
- Suomi
- Français
- Gàidhlig
- Galego
- עברית
- Bahasa Indonesia
- Italiano
- 日本語
- Basa Jawa
- 한국어
- Latina
- Lietuvių
- Latviešu
- Bahasa Melayu
- Plattdüütsch
- Nederlands
- Polski
- Português
- Русский
- Slovenčina
- Slovenščina
- Српски / Srpski
- Svenska
- ไทย
- Tiếng Việt
- 中文